S-8269/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. desember 2020, á hendur D-x-x D-x-x, kt. [...], [...], Reykjavík fyrir eftirtalin brot, framin í Reykjavík nema annað sé tekið fram:

I.

Þjófnað með því að hafa, föstudaginn 4. október 2019, í verslun Lyfju að Austurvegi 44, Selfossi, í félagi við D-kvk-þf C-x-x, kt[...], C-x-x- V-x-x M-x-x kt. [...], og V-x-x L-x-x kt. [...]stolið sex Boss ilmvatnsglösum og einu Hugo Boss ilmvatnsglasi, samtals að verðmæti kr. 83.846.

Telst þessi háttsemi varða við 244. gr. almennra hegningarlaga nr. 19/1940.

II.

Umferðarlagabrot með því að hafa, sunnudaginn 26. apríl 2020, ekið bifreiðinni [...]sviptur ökurétti og undir áhrifum áfengis (vínandi í blóði mældist 1,61‰) um bifreiðastæði við Iðufell uns lögregla hafði afskipti af honum skömmu síðar.

Telst þessi háttsemi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Umferðarlagabrot með því að hafa, fimmtudaginn 21. maí 2020, ekið bifreiðinni [...]sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandi 1,68‰ og kókaín 100 ng/ml) um Vatnsmýrarveg í Reykjavík uns lögregla stöðvaði aksturinn skömmu síðar á gatnamótum Vatnsmýrarvegar og Hringbrautar.

Telst þessi háttsemi varða við 1., sbr. 3. mgr. 49. gr., og 1., sbr. 2. mgr. 50. grog 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Umferðarlagabrot með því að hafa, laugardaginn 13. júní 2020 ekið bifreiðinni [...]sviptur ökurétti um Norðurfell uns lögregla stöðvaði aksturinn skömmu síðar við Jórufell.

Telst þessi háttsemi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

V.

Umferðarlagabrot með því að hafa, laugardaginn 27. júní 2020, ekið bifreiðinni [...]sviptur ökurétti um Skúlagötu uns lögregla hafði afskipti af honum við verslun Olís á Skúlagötu.

Telst þessi háttsemi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

VI.

Þjófnað með því að hafa, sunnudaginn 23. ágúst 2020, í félagi við V-x-x A-x-x, kt. [...]og C-x-x- R-x-x L-x-x, [...], brotist inn í verslun Orkunnar að Laugavegi 180 með því að brjóta rúðu í anddyri verslunarinnar og þaðan stolið sígarettum að verðmæti kr. 300.000 og peningaskúffu sem innihélt kr. 50.000 í smámynt.

Telst þessi háttsemi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, skv. 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en fyrirkall hafði verið birt í lögbirtingarblaði með lögmætum hætti. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 9. desember 2020, var ákærði með dómi Héraðsdóms Vesturlands 5. desember 2019 dæmdur til að greiða sekt að fjárhæð 200.000 krónur fyrir þjófnað. Þá gekkst ákærði undir lögreglustjórasátt 28. febrúar 2020 fyrir ölvunar- og vímuefnaakstur og án þess að hafa öðlast ökuréttindi. Þá hefur ákærða í tvígang verið gerð sektarrefsing fyrir önnur umferðarlagabrot, þar á meðal akstur án gildra ökuréttina, annars vegar með viðurlagaákvörðun 4. mars 2020 og hins vegar með árituðu sektarboði 29. september 2020.

Brot ákærða samkvæmt ákærulið nr. I. var framið fyrir uppsögu framangreinds dóms frá 5. desember 2019 og verður honum því gerður hegningarauki vegna þess nú, sbr. 78. gr. almennra hegningarlaga nr. 19/1940. Þá drýgði ákærði brot samkvæmt ákæruliðum nr. II til og með nr. VI fyrir áritun sektarboðs 29. september 2020 og því eiga hegningaraukasjónarmið einnig við um þau brot.

Við ákvörðun refsingar ber að miða við að ákærði hafi nú í annað sinn gerst sekur um akstur bifreiðar undir áhrifum áfengis og/eða ávana- og fíkniefna en að honum hafi ekki verið gerð refsing áður fyrir akstur sviptur ökurétti. Þá horfir það til refsiþyngingar að brot samkvæmt ákærulið nr. VI framdi ákærði í félagi við aðra menn, sbr. 2. mgr. 70. gr. almennra hegningarlaga nr. 19/1940 og verður hliðsjón einnig höfð af 255. gr. sömu laga.

Með hliðsjón af sakarefni þessa máls þykir refsing ákærða hæfilega ákveðin fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 5 ár frá birtingu dóms þessa að telja.

Ákærði greiði 154.713 krónur í sakarkostnað.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-x-x D-x-x, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 5 árfrá birtingu dómsins að telja.

Ákærði greiði 154.713 krónur í sakarkostnað A-kvk-nf S-kvk-nf